Berlingske Tidende, 1829-04-20
udsigt over Aviserne. Over Holland erholde vi Efterretninger fra London, at Emancipationsbillens tredie Læsning har fundet Sted, den 11te dennes om Morgenen i Overhuset. Ministrene havde en Majoritet af 104 Stemmer. Valgrettigheds Billen i var ligeledes bleven læst tredie Gang og uden foregaaende Afstemning saa decideret var Majoriteten herfor. Man tvivlede ikke om, at disse fra Tronen selv udgangne Lovforslag ufortøvet ville erholde den kongelige Sanction, og saaledes vil en Qvæstion lykkeligen være afgjort, hvis Vigtighed saa længe og saa ofte har hold Landet og Ministeriet i en foruroligende Spænding. Man troede almindeligen, at Hertugen af Wellington vilde foreslaae en betydelig Formindskelse af den staaende Hær, og at en stor Deel af Tropperne i Jrland skulde tilbagekaldes. Mens denne Gjenstand, der fængslede hele det engelske Folks Jnteresse, har faaet et saa lykkeligt Udfald, er den Sag, der i den senere Tid næsten udelukkende beskjæftigede det franske Folks Opmærksomhed, ikke rykket sin Afgjørelse nærmere, men tvertimod forhalet. Ved en kongelig Ordonance af 8de April ere begge de til de Deputeredes Kammer den 9de Februar overrakte Lovforslag, tagne tilbage, efterat Commissionens Amendement til det første Kapitel samme Dag var antaget af Kamret. Ved dette Amendement var egentligen det hele første apitel Kophævet, og Loven var snarere anihileret end emenderet. Det er heller ikke blot de ministerielle Blade, som beklage sig, over at Partiaanden har gjort Majoriteten i Kammeret blind for Tronens velmeente Hensigter, selv maadeholdende Oppositionsblade erklære, at Spiren til alt Godt laae i det kongelige Lovudkast, og sørge over den Misforstaaelse, som øieblikkeligen hersker imellem Ministeriet og Kamret. Det er naturligt, at der under disse Forhold ere mange Rygter i Omløb om en Ministerforandring, og at man dermed sætter Hr. v. Chareaubriands forventede Ankomst i Forbindelse, Jmidlertid var til den 11te April aldeles Jntet skeet, som kunde bestyrke denne Formodning, tvertimod synes Ministrenat gaae deres rolige Gang, til Trods for alle de Hindringer, som Partisyge lægger dem i Veien. Le message og le moniteur have bebudet en Kongel. Meddelelse, hvorpaa Forventningen var spændt, men som ikke vil finde Sted, førend den 13de dennes, da Finantsministeren vil overrække et Lovforslag om Afgifterne paa Drikkevarer. Journal des Debat indeholder en Characteristik af den nye Pave, hvorefter han er en Mand af fast og rolig Charateer og kun lidet gunstigt stemt for Jesuiterne. Den pavelige Nuntius har notificeret Kongen den nye Paves Tiltrædelse i en Audience den 9de. De i Brest landede portugisiske Flygtninge behandles af den franske Regjering i paa den liberaleste Maade, og ere blevet, 600 Mand stærk, fordeelte i tre Smaaebyer. Regieringen har anviist dem maanedlig 30000 Fr. til Understøttelse. Ogsaa i Brest har man høitidelige holdt den unge Dronnings Fødselsdag, den 4de April. Man taler meget i Paris om en Forbindelse imellem den brasilianske Keisertrone og een af Prindsesserne af det orleanske Huus. Det synes ogsaa, som om Don Miguels seneste Fremfærd, og i Særdeleshed hans udviste Grusomhed imod Donna Jsabella, har forøget den ugunstige Stemning imod ham, og at man ikke er aldeles utilbøielig til at troe, at et Regentskab i Donna Marias Navn vil blive oprettet, til hvis Medlemmer man i Rio Janeiro, skal have bestemt Marqvien af Lavradio, Grev Funchal, Marqv. da Valenga, og den til England ankomne General Guerrero, som Secretair. Commanden over Expeditionen til Portugal skal have været tiltænkt General Saldanha, men efter de seneste Efterretninger er der Grund til at formode, at Brasilien har opgivet denne sidste Plan, paa hvilken Beslutning den Antipathie, der finder Sted imellem Brasilianerne og Portugiserne, ikke synes at have været uden Jndflydelse. Senere Efterretninger fra Lissabon, end de sidst meddeelte, have vi ikke erholdt, men vi see i flere Beretninger Don Miguels omtalte voldsomme Adfærd imod sin Søster bekræftet; ogsaa hedder det i Breve fra Lissabon, at den ulykkelige Capitain Chabi, der blev tvungen til at være Vidne til sin Søns Henrettelse, selv er bleven stillet for en Blodret og dømt til Døden. - Overalt fra Provindsen Murcia i Spanien erfare vi de Ødelæggelser, som Jordskjelvet har anrettet. Jndtil den 28de Marts ere Jordrystelserne vedblevne at yttre sig. I det andet Kammer af Generalstaterne begyndte den 10de i et hemmeligt Møde Debatterne over Juryens Jndførelse. Det vigtigste, som vi have at meddele Krigen i Orienten betræffende, er, at Paschaen af Ægypten skal have bestemt sig til at sende et Contingent af 12,000 Mand til Krigens Fortsættelse ved Donau. De skulle gaae over Land igjennem Palæstina, Sønien og Natolien. Fra den moldanske Grændse hedder det, at Russerne have havt betydelige Fordele ved Giurgevo. Iøvrigt er Veienes Beskaffenhed vel den væsentligste Hindring for Operationernes videre Fremgang. Grækernes fordeelagtige Stilling siden Vonizas Overgivelse og deres faste Position i Livadien er uden for al Tvivl. Admiral Miaulis blokerer Lepanto, og Grækerne have den 8de Februar slaaet den nye Pascha af Livadien, Mahmud, og Omer=Pascha af Theben ved Martino i Bostien.